Βιρμανικές γενικές εκλογές 2015

Γενικές εκλογές διεξήχθησαν στη Μιανμάρ στις 8 Νοεμβρίου 2015, με τον Εθνικό Σύνδεσμο για τη Δημοκρατία να κερδίζει την απόλυτη πλειοψηφία στο σύνολο του εθνικού κοινοβουλίου. Η ψηφοφορία διεξήχθη σε όλες τις εκλογικές περιφέρειες, με εξαίρεση εκείνες στις οποίες διορίστηκαν βουλευτές από το στρατό και επελέγησαν τα μέλη της Άνω Βουλής (Βουλή των Εθνικοτήτων) και της Κάτω Βουλής (Βουλή των Αντιπροσώπων) που απαρτίζουν μαζί τη Συνέλευση της Ένωσης. Την ίδια ημέρα έγιναν και τοπικές εκλογές  (State and Region Hluttaws) και εξελέγησαν οι υπουργοί επί των Εθνικών Θεμάτων από ορισμένους εκλογείς.

Ήταν οι πρώτες δημοκρατικές εκλογές στη χώρα από εκείνες του 1990, οι οποίες ακυρώθηκαν από την στρατιωτική κυβέρνηση μετά τη νίκη του  Εθνικού Συνδέσμου για τη Δημοκρατία (NLD). Προηγήθηκαν οι γενικές εκλογές του 2010, οι οποίες επισκιάστηκαν από μεγάλης έκτασης μποϋκοτάζ και από καταγγελίες για συστηματική νοθεία από το κόμμα που αναδείχθηκε νικητής (Κόμμα Ένωσης για την Αλληλεγγύη και την Ανάπτυξη (USDP).

Το NLD κέρδισε μια σαρωτική νίκη, καταλαμβάνοντας το 86% των εδρών στη Συνέλευση της Ένωσης (235 έδρες στη Βουλή των Αντιπροσώπων και άλλες 135 στη Βουλή των Εθνικοτήτων). Παρότι η αρχηγός του NLD Αούνγκ Σαν Σου Κίι βάσει του συντάγματος δεν επιτρέπεται να γίνει πρόεδρος καθώς τόσο ο αποβιώσας σύζυγός της όσο και τα παιδιά της είναι αλλοδαποί), διακήρυξε ότι θα ασκεί ουσιαστικά την εξουσία στην κυβέρνηση του NLD.

Πλαίσιο
Πριν τη διεξαγωγή των εκλογών, 91 πολιτικά κόμματα δήλωσαν συμμετοχή για τις εκλογές το 2015.

Τον Ιούλιο του 2015 η Εκλογική Επιτροπή της Ένωσης της Μιανμάρ (UEC) όρισε τον αριθμό για τις εκλογικές περιφέρειες σε 4 επίπεδα εκλογικών αντιπροσώπων: 330 περιφέρειες για τις εκλογές της Βουλής των Αντιπροσώπων (Κάτω Βουλή), 168 για τη Βουλή των Εθνικοτήτων (την Άνω Βουλή), 644 για τα Κρατικά και Περιφερειακά κοινοβούλια (Hluttaws) (τοπικά κοινοβούλια) και 29 για τους υπουργούς αρμόδιους για εθνότητες από τα τοπικά κοινοβούλια. Επίσης, καθορίστηκαν από την UEC οι διαδικασίες για την αποστολή διεθνών παρατηρητών με σκοπό την επίβλεψη των εκλογών.

Αποτελέσματα
Ο Εθνικός Σύνδεσμος για τη Δημοκρατία κέρδισε την απόλυτη πλειοψηφία στις εκλογές, κάτι που μεταφράζεται σε ποσοστό άνω του 70% των εδρών του κοινοβουλίου.

Βουλή των Εθνικοτήτων
Στη Βουλή των Εθνικοτήτων (Amyotha Hluttaw) εξελέγησαν στις εκλογές του 2015 οι 168 από τους  224 βουλευτές. Οι υπόλοιπες 56 έδρες (25%) δεν εξελέγησαν , αλλά πληρώθηκαν από άτομα διορισμένα από το στρατό (12 αιρετά μέλη ανά πολιτεία/περιφέρεια), συμπεριλαμβανομένου ενός μέλους από καθεμιά αυτοδιοικούμενη ζώνη.

Κόμμα Ποσοστό %Έδρες Διαφορά σε σχέση με τις βουλευτικές του 2010Εθνικός Σύνδεσμος για τη Δημοκρατία  60,3% 135 135Κόμμα Ένωσης για την Αλληλεγγύη και την Ανάπτυξη4,9%  11   118Εθνικό Κόμμα Αρακάν4,5%  10   3Εθνικός Σύνδεσμος Εθνικοτήτων Σαν για τη Δημοκρατία1,3%  3   3Εθνικό Κόμμα Τάανγκ0,9%  2   1Κογκρέσο για Δημοκρατία Ζόμι  0,9% 2 1Εθνικό Κόμμα Μον0,4%  1   1Εθνικό Κόμμα Ενότητας0,4%  1   4Εθνικός Οργανισμός Pa-O0,4%  1   Ανεξάρτητοι0,9%  2   1Κόμμα Περιφερειακής Δημοκρατίας Όλων των Μον0,0%  0   4Δημοκρατικό Κόμμα των Εθνικοτήτων Σαν 0,0%  0     3 Λοιπά 0,0%  0   18 Διορισμένοι από το στρατό 25% 56   Σύνολο 100%  224  -Πηγή: Myanmar Times, UEC)

Βουλή των Αντιπροσώπων
Συνολικά στη Βουλή των Αντιπροσώπων υπάρχουν 330 από τις συνολικά 440 έδρες στη Βουλή των Αντιπροσώπων (Pyithu Hluttaw) που αναδεικνύονται με εκλογές, από τις οποίες οι 323 πληρώθηκαν έπειτα από την αναβολή των εκλογών λόγω των συγκρούσεων με αντάρτες στην Πολιτεία Σαν. Οι υπόλοιπες 110 έδρες (25%) δεν αναδείχθηκαν με εκλογές και πληρώθηκαν με άτομα διορισμένα από το στρατό (Tatmadaw, επίσημη ονομασία: "Defence Services Personnel Representatives"). 

ΚόμμαΨήφοιΈδρες Διαφορά σε σχέση με τις βουλευτικές του 2010Εθνικός Σύνδεσμος για τη Δημοκρατία  12.657.818  255 255Κόμμα Ένωσης για την Αλληλεγγύη και την Ανάπτυξη 6.328.054  30   229Εθνικό Κόμμα Αρακάν475.889  12   3Εθνικός Σύνδεσμος Εθνικοτήτων Σαν για τη Δημοκρατία 351.096   12   12Εθνικός Οργανισμός Pa-O 231.796  3   Εθνικό Κόμμα Τάανγκ95.556  3   2Εθνικό Κόμμα Ανάπτυξης Λισού  24.096 2 2Κογκρέσο για Δημοκρατία Ζόμι  27.142 2 2Κόμμα Δημοκρατίας της Πολιτείας Καχίν 27.877  1   1Κόμμα Δημοκρατίας και Ενότητας Κοκάν 5.097  1   1Δημοκρατικό Κόμμα Γουά 27.546  1     1Ανεξάρτητοι και άλλοι 1.271.926  1   1Δημοκρατικό Κόμμα των Εθνικοτήτων Σαν 133.486  0     18Εθνικό Κόμμα Ενότητας431.202  0   12Περιφερειακό Κόμμα Δημοκρατίας Όλων των Μον   0   3 Λοιπά  Αναβλήθηκαν λόγω του αντάρτικου  7   2 Διορισμένοι από το στρατό   110   Σύνολο 100% (σύνολο ψήφων 22.200.195)  440  -Πηγή: UEC

Κρατικά και Τοπικά Κοινοβούλια (Hluttaws)
Έγιναν επίσης εκλογές για την πλήρωση των 644 περιφερειακών εδρών  (επί συνόλου 864) στα κρατικά και τοπικά Hluttaws, ή στις τοπικές συνελεύσεις, από τις οποίες οι 630 ήταν για εκλογή έπειτα από την ακύρωση των εκλογών σε 14 έδρες λόγω ένοπλων συγκρούσεων με αντάρτες στην πολιτεία Σαν. Τέλος, εξελέγησαν και 29 υπουργοί για ζητήματα Εθνοτήτων.

Σημειώσεις και παραπομπές

2015
Κατηγορία:Εκλογές του 2015